PRIORITETI FINANCIRANJA JAVNIH POTREBA

U TEHNIČKOJ KULTURI U 2019. GODINI

Sukladno članku 9.Statuta Zajednice tehničke kulture ciljevi Zajednice jesu:

- promicanje prava čovjeka na slobodno interesno udruživanje u tehničkoj kulturi i na razvitak osobnosti;

* razvitak i promicanje djelatnosti i udruga tehničke kulture;
* zastupanje i zaštita vlastitih interesa, interesa članica i njihovih članova u zajednicama u koje je udružena, pred državnim tijelima i tijelima lokalne samouprave;
* stvaranje uvjeta izvedbe programa javnih potreba u tehničkoj kulturi;
* znanstveno i tehničko opismenjivanje, tehnički odgoj i obrazovanje, izražavanje stvaralačkih sposobnosti, znanja i vještina građana, napose darovite i djece s posebnim potrebama;
* razvitak inventivnog rada, opće praćenje i korištenje sveukupnog potencijala znanstvenih i tehnoloških dostignuća;
* opće prihvaćanje znanstvenih, tehničkih i tehnoloških stečevina i njihova stvaralačka primjena po mjeri zakona održivog razvitka (zaštite okoliša) i čovjeka dostojnog života;
* visoko vrjednovanje postignuća stvaralaca u tehničkoj kulturi;
* unaprjeđenje stručnoga rada i osposobljavanja djelatnika u tehničkoj kulturi;
* njegovanje duha zajedništva, vrijednosti i pravila ne profesijskog tehničkog stvaralaštva, humanosti, snošljivosti, međusobnog poštivanja, suradnje i prijateljstva ljudi neovisno o dobi, spolu, rasi, nacionalnosti, klasnoj, vjerskoj i političkoj pripadnosti i svjetonazoru;
* podizanje sposobnosti za zaštitu Republike Hrvatske;
* sudjelovanje članova udruga u humanitarnim, ekološkim i drugim akcijama, te pružanje nesebične pomoći u prirodnim, tehnološkim i ostalim nesrećama.

U ostvarenju svojih ciljeva Zajednica provodi slijedeće djelatnosti:

* poticanje i ustrojavanje sveukupnih aktivnosti članica u razvitku tehničke kulture;
* unaprjeđenje uvjeta slobodnog udruživanja i zadovoljavanja potreba građana bavljenjem granama tehničke kulture iz kreativnih i rekreativnih pobuda u dokolici;
* priprema i sudjelovanje u utvrđivanju prijedloga programa javnih potreba Istarske županije u tehničkoj kulturi, te izrada prijedloga kriterija za utvrđivanje i financiranje tog programa;
* provedba i usklađivanje aktivnosti svojih članica u ostvarivanju programa javnih potreba Istarske županije u tehničkoj kulturi;
* podupiranje osnivanja novih udruga tehničke kulture;
* skrb o unaprjeđenju stručnog rada i osposobljavanje djelatnika u tehničkoj kulturi;
* izvođenje izvanškolskog i sudjelovanje u izvannastavnom tehničkom, tehnološkom i

- informatičkom obrazovanju mladeži, osobito darovite i hendikepirane djece, u svrhu korisnog i zanimljivog provođenja dokolice, stjecanja znanstvenog pristupa stvarnosti, razvoja i uvida u vlastite sklonosti i sposobnosti, te usmjeravanja ka izboru tehničkih i istraživačkih zanimanja;

* popularizacija znanstvenih i tehničkih dostignuća predavanjima, izložbama i na druge načine koji pridonose njihovom razumijevanju, prosudbi, širenju i primjeni od što većeg dijela građana, promicanju znanosti i tehnike, te potiču bavljenje tehničkim sadržajima;
* izvanškolsko tehničko i informatičko osposobljavanje građana, osobito ciljani programi za radno aktivno pučanstvo, u svrhu razvijanja radnih sposobnosti, stvaralačkog ponašanja,
* prekvalifikacije i dokvalifikacije i učinkovitog korištenja tehničko-tehnoloških dostignuća u procesu rada i svagdašnjem životu, te podizanja kakvoće života;
* organiziranje natjecanja, susreta, izložbi i sličnih priredbi te sudjelovanja predstavnika Zajednice na sličnim domaćim i međunarodnim manifestacijama;
* izdavačka djelatnost;
* nabavka opreme i održavanje objekata čijim je Zajednica vlasnikom ili korisnikom;
* suradnja sa gospodarskim i drugim organizacijama, školama i državnim tijelima;
* međugradska i lokalna (regionalna) suradnja u tehničkoj kulturi;
* priprema aktivnosti i osposobljavanje za zaštitu ljudi, imovine, okoliša i obranu domovine;
* obavljanje ostalih zadaća utvrđenih Zakonom o tehničkoj kulturi i drugim propisima

Upravni odbor Zajednice, shodno Statutom utvrđenim ciljevima Zajednice te smjernicama Strateškog plana HZTK , usvojio je prioritete financiranja javnih potreba u tehničkoj kulturi za koje se sredstva osiguravaju iz jedinica lokalne i područne (regionalne) samouprave.

Cilj za izradu prioriteta financiranja programa tehničke kulture iz javnih izvora je da se financiraju aktivnosti kojim prvenstveno mladi stječu tehnička znanja i vještine u neformalnom obrazovnom sustavu, te time usmjeriti djecu i mlade u tehničke škole i fakultete, tehnička i proizvodna zanimanja, čime će se posljedično potaknuti gospodarski rast, konkurentnost te zaposlenost.

U skladu s Klasifikacijom djelatnosti udruga (NN, br. 4/2015.), tehnička kultura je u klasifikaciji u Registru udruga svrstana u 13. područje djelovanja udruge (I. razina), a sastoji se od 13 djelatnosti II( razina) :

* Elektrotehnika, elektronika, automatika (na III. razini djelatnost se razrađuje na sljedeće: Elektrotehnika i elektronika, Automatika, Robotika, Ostale djelatnosti elektrotehnike, elektronike, automatike i robotike)
* Graditeljstvo, modelarstvo i maketarstvo (Izrada uporabnih i ukrasnih tvorevina, Samogradnja vozila, plovila, letjelica, opreme i pribora, Brodomodelarstvo i brodomaketarstvo, Raketno modelarstvo i maketarstvo, Zrakoplovno modelarstvo i maketarstvo, Željezničko modelarstvo i maketarstvo, Jedriličarsko modelarstvo, Automodelarstvo i automaketarstvo, Ostale djelatnosti modelarstva, maketarstva i graditeljstva)
* Informatika i računalstvo,
* Strojarstvo i konstruktorstvo,
* Komunikacijska tehnika (Radiokonstruktorstvo i samogradnja uređaja, Amaterska radiogoniometrija, CB radioamaterizam, Amaterska radiotelegrafija, Digitalne komunikacije, Satelitske komunikacije, Bežični mrežni sustavi, Ostale djelatnosti komunikacijske tehnike)
* Audiovizualne tehničke djelatnosti (Neprofesijska filmska djelatnost, Neprofesijska video djelatnost, Neprofesijska fotografska djelatnost, Podvodna fotografija, Ostale audiovizualne tehničke djelatnosti)
* Astronautika i astronomija (Amaterska astronautika, Astronomija, Ostale djelatnosti astronautike i astronomije)
* Inovatorstvo,
* Cjeloživotno obrazovanje u tehničkoj kulturi,
* Organiziranje i razvijanje tehničke kulture,
* Poticanje kreativnosti i stvaralaštva djece i mladih u tehničkoj kulturi,
* Strukovne udruge u tehničkoj kulturi,
* Ostale djelatnosti iz područja tehničke kulture,

dok su srodne djelatnosti koje su obuhvaćene prioritetima financiranja, uključujući one koje su sportsko-tehničke i tehničko-umjetničke i hobističke navedene u drugim područjima Klasifikacije udruga.

Neka do ostalih područja djelovanja udruga koje imaju doticaja s tehničkom kulturom ili opisuju primjenu tehničke kulture:

* Inovatorstvo (u 4. području: Gospodarstvo).
* Djelovanje ljubitelja oldtimera (u 5. području: Hobistička djelatnost).
* Minijaturisti (u 5. području: Hobistička djelatnost).
* Izvaninstitucionalni odgoj i obrazovanje (u 9. području: Obrazovanje, znanost i istraživanje).
* Strukovne udruge u odgoju i obrazovanju (u 9. području: Obrazovanje, znanost i istraživanje).
* Tehničke znanosti (u 9. području: Obrazovanje, znanost i istraživanje).
* Popularizacija znanosti (u 9. području: Obrazovanje, znanost i istraživanje).
* Energetska učinkovitost i obnovljivi izvori energije ( u 10. području: Održivi razvoj).
* Pomoć žrtvama katastrofa i sukoba (u 16. području: Zaštita i spašavanje).
* Traganje i spašavanje (u 16. području: Zaštita i spašavanje).
* Sportske udruge razvrstavaju se i prema vrsti sporta, sukladno nomenklaturi sportova.

Prijedlog prioriteta javnih potreba u tehničkoj kulturi na lokalnoj razini za 2019. godinu

navedenih po redoslijedu važnosti:

1. Cijelo životno tehničko obrazovanje svih dobnih skupina, s naglaskom na djecu i mlade, rad s darovitom djecom i mladima, i organiziranje manifestacija koje potiču gospodarski rast.

Cilj ovog prioriteta je stjecanje kompetencija u području tehničke kulture u neformalnom obrazovnom sustavu, usmjeravanje djece i mladih u tehničke škole i fakultete, tehnička i proizvodna zanimanja, poticanje gospodarskog rasta, konkurentnosti te zaposlenosti.

1. Popularizacija tehničke kulture na regionalnoj i lokalnoj razini.

Cilj ovog prioriteta je populariziranje tehničke kulture u široj javnosti, obilježavanje značajnih obljetnica, kao i privlačenje novih korisnika, suradnika, sponzora i donatora.

1. Uključivanje socijalno ugroženih i marginaliziranih skupina te osoba s posebnim  
   potrebama u programe tehničke kulture

Cilj ovog prioriteta je jačanje uključenosti socijalno ugroženih i marginaliziranih skupina te osoba s posebnim potrebama u programe tehničke kulture.

ZTK IŽ